



Z A P I S N I K
3. sjednice Vijeća Mjesnog odbora Studenski grad,
26. kolovoza 2021.
u prostorijama Mjesnog odbora Studenski grad,
s početkom u 19:00 sati



NAZOČNI ČLANOVI VIJEĆA:
Renata Hofer, Ivana Budimir, Josip Jularić, Dominik Rodić, Boris Gnjidić i      Cvitan Ćale


Predsjedava: Renata Hofer, predsjednica Vijeća.

Zapisnik vodi: Ivana Budimir, potpredsjednicaVijeća


	Predsjednica konstatira da je nazočno 6 od ukupno 9 članova Vijeća, što znači da Vijeće može pravovaljano odlučivati, te otvara 3. sjednicu Vijeća Mjesnog odbora.

	Nakon rasprave, jednoglasno, Vijeće prihvaća tekst Zapisnika sjednice Vijeća, održane  8. srpnja 2021. 

Dopuna dnevnog reda:

· Uređenje dječjeg igrališta u Ulici Zvonimira Ljevakovića 22 i 24
· Postavljanje uspornika na Dankovečkoj ulici 110
· Postavljanje uspornika i rasvjete u Međašnoj ulici
· Rasprava o imenovanju domara/domaćice MO-a

Predlaže se slijedeći 

D N E V N I   R E D


1. Prijedlozi Vijeća Mjesnog odbora Studentski grad za Program građenja    komunalne    infrastrukture na području Grada Zagreba u 2022. - donošenje zaključka;
2. Prijedlozi Vijeća Mjesnog odbora Studentski grad za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.- donošenje zaključka;
3. Prijedlog prioriteta ulica za Izvedbeni program Zimske službe 2021/22. - donošenje zaključka;
4. Prijedlog lokacija za postavljanje spremnika za sol – donošenje zaključka;
5. Prijedlog kandidata za člana školskog odbora – donošenje zaključka
6. Prijedlog odluke o izmjeni Odluke o naknadi predsjednicima,
potpredsjednicima i članovima vijeća gradskih četvrti i vijeća mjesnih
odbora – davanje  mišljenja;
7. Odluka o izmjenama i dopunama Odluke o davanju u zakup i na drugo korištenje površina javne namjene – davanje mišljenja
8. Zahtjevi za povremeno korištenje prostora u objektu mjesne samouprave– donošenje zaključka;
9. Zahtjev gospođe Dubravke Šikman za postavljanjem rasvjete između kbr. 48 i kbr. 50 a u Dankovečkoj ulici - donošenje zaključka;
10. Zahtjev gosp. Franje Djok za otkup zemljišta k. č. 2786/2, k. o. Dubrava - donošenje zaključka;
11. Prijedlog gosp. Petra Tanic o izgradnji parkirnih  mjesta u Ulici Zvonimira Ljevakovića – donošenje zaključka
12. Uređenje dječjeg igrališta u Ulici Zvonimira Ljevakovića ispred  kbr. 22 i 24 - donošenje zaključka;
13. Prijedlog za postavljanje uzdignute plohe u Dankovečkoj ulici - donošenje zaključka;
14. Prijedlog za postavljanje uzdignute plohe u Međašnoj ulici - donošenje zaključka;
15. Prijedlog za postavljanje rasvjete u Međašnoj ulici- donošenje zaključka;
16. Rasprava o imenovanju domara/domaćice Mjesnog odbora Studentski grad - donošenje zaključka;
            17. Pitanja, prijedlozi i obavijesti.


	
Ad 1. Prijedlozi Vijeća Mjesnog odbora Studentski grad za Program građenja komunalne infrastrukture na području Grada Zagreba u 2022.

	Predsjednica obavještava vijećnike da nije unaprijed dobila na uvid dokumentaciju o dovršenim projektima/projektima u tijeku te predlaže da se rasprava odgodi za sljedeću sjednicu.

	Vijeće jednoglasno usvaja prijedlog.


Ad 2. Prijedlozi Vijeća Mjesnog odbora Studentski grad za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

	Predsjednica obavještava vijećnike da nije unaprijed dobila na uvid dokumentaciju o dovršenim projektima/projektima u tijeku te predlaže da se rasprava odgodi za sljedeću sjednicu.

	Vijeće jednoglasno usvaja prijedlog.

Ad 3. Prijedlog prioriteta ulica za Izvedbeni program Zimske službe 2021/22.

Predsjednica usmeno informira nazočne o izvedbenom programu koji je prihvaćen za 2020/2021. godinu

	Vijeće jednoglasno donosi

Z A K LJ U Č A K

Predlaže se čišćenje svih ulica na području Mjesnog odbora Studentski grad.
Podržava se dosadašnji Izvedbeni program čišćenja Zimske službe zajedno s prošlogodišnjim prijedlogom da  se u isti uvrstite sljedeće ulice: Dankovečka 108a - 108d i Kopanička kao i pješačke staze između Ulice Mate Lovraka – Ulice Vile Velebita i Ulice Vile Velebita – Ulice Milovana Gavazzija. 


Ad 4. Prijedlog lokacija za postavljanje spremnika za sol

Predsjednica usmeno informira nazočne o prijedlogu lokacija za postavljanje spremnika za sol koji je usvojen 2020/2021

Vijeće jednoglasno donosi 

ZAKLJUČAK

Predlaže se postavljanje spremnika za sol na sljedećim lokacijama:
1. Koledinečka kod autobusnih stanica;
2. Vile Velebita (kod kč.br. 40);
3. Koledinečka sa obje strane (tržnica, tri nebodera);
4. Dankovečka ulica kod kč.br 108;
5. Ulica Mate Lovraka kod križanja sa ulicom Zvonimira Ljevakovića;
6. Ulica Vile Velebita 10/3 (Mjesni odbor Studentski grad)

Ad 5. Prijedlog kandidata za člana školskog odbora – donošenje zaključka

Predsjednica otvara raspravu. Za kandidata se javlja vijećnica Ivana Budimir.
Vijeće jednoglasno donosi 

ZAKLJUČAK
Vijeće MO-a Studentski grad predlaže vijećnicu Ivanu Budimir za članicu školskog odbora OŠ Vjenceslava Novaka.

Ad 6. Prijedlog odluke o izmjeni Odluke o naknadi predsjednicima,
potpredsjednicima i članovima vijeća gradskih četvrti i vijeća mjesnih
odbora

Predsjednica usmeno informira nazočne o predmetu rasprave i odlučivanja. 
Vijeće jednoglasno donosi


ZAKLJUČAK
Vijeće daje pozitivno mišljenje


Ad 7. Odluka o izmjenama i dopunama Odluke o davanju u zakup i na drugo korištenje površina javne namjene – davanje mišljenja

Predsjednica usmeno informira nazočne o predmetu rasprave i odlučivanja. 
Vijeće jednoglasno donosi


ZAKLJUČAK
Vijeće daje pozitivno mišljenje

Ad 8.  Zahtjev za povremeno korištenje prostora u objektu mjesne samouprave

Predsjednica usmeno informira nazočne o predmetu rasprave i odlučivanja.
Vijeće jednoglasno donosi

ZAKLJUČAK

1.	 Vijeće Mjesnog odbora  Studentski grad odobrava povremeno korištenje prostora u objektu Mjesnog odbora Studentski grad, Vile Velebita 10/3, sljedećem korisniku

· KUD „Dubrava“- srijedom od 17,00 do 20,00 sati
                           - četvrtkom od 16,30 do 18,00 sati
                           - prvu nedjelju u mjesecu od 15,00 do 23,00 sati

    2. Upozoravaju se  korisnici prostora na pridržavanje mjera i protokola Covid19




Ad. 9. Zahtjev gospođe Dubravke Šikman za postavljanjem rasvjete između kbr. 48 i kbr. 50 a u Dankovečkoj ulici

Predsjednica usmeno informira nazočne o predmetu rasprave i odlučivanja.
Vijeće jednoglasno usvaja da se prijedlog uvrsti u PKA 2022. 

ZAKLJUČAK
o postavljanju stupova javne rasvjete

1. Predlaže se postavljanje stupova javne rasvjete (1- 2 stupa) u Slanovečkom odvojku od kbr. 5.

2. Ovaj zaključak će biti dostavljen Gradskom uredu za prostorno uređenje, izgradnju  Grada, graditeljstvo, komunalne poslove i promet na daljnje postupanje.




Ad. 10. Zahtjev gosp. Franje Djok za otkup zemljišta k. č. 2786/2, k. o. Dubrava


Predsjednica usmeno informira nazočne o predmetu rasprave i odlučivanja.
Vijeće jednoglasno donosi

ZAKLJUČAK

Budući da se gospodin Djok nije izjasnio za što bi koristio spomenutu česticu kao i zbog problema vrtića u Studentskom gradu (naime, vrtić Poletarac nije u mogućnosti smjestiti svu djecu u glavnu zgradu pa se pojedine grupe smještaju u područne vrtiće koje su na tri različite lokacije u stambenim zgradama što je posve nedaekvtano mjesto zbog veličine prostora kao i nedostatka ograđenog igrališta za djecu) zaključujemo da je samu česticu potrebno pogledati sa stručnom osobom iz Gradskog ureda za prostorno uređenje, izgradnju grada, graditeljstvo, komunalne poslove i promet koja će donijeti zaključak da li bi ta čestica bile primjerena za gradnju vrtića ili nečeg drugog). Prijedlog upućujemo GČ Gornja Dubrava na razmatranje.

Ad. 11. Prijedlog gosp. Petra Tanića o izgradnji parkirnih mjesta u Ulici Zvonimira Ljevakovića 

Predsjednica usmeno informira nazočne o predmetu rasprave i odlučivanja.

ZAKLJUČAK 
o izgradnji parkirališta

Zbog nedostatka parkirnih mjesta, te želja stanara u ulici Zvonimira Ljevakovića smatramo da bi se dio čestice 2471/25 trebao preurediti, odnosno prenamjeniti u parkiralište (nasuprot kućnog broja 32).



Ad. 12. Uređenje dječjeg igrališta u Ulici Zvonimira Ljevakovića 24

Predsjednica otvara raspravu. Vijećnik gosp. Ćale usmeno informira ostale vijećnike i predlaže uređenje predmetnih igrališta. Vijeće jednoglasno donosi


ZAKLJUČAK

Predlaže se obnova dječjih igrališta u Ulici Zvonimira Ljevakovića 24.


Ad. 13. Postavljanje uspornika u Dankovečkoj ulici ispred kbr. 110.

Predsjednica otvara raspravu. 

Vijeće jednoglasno donosi

ZAKLJUČAK
o prijedlogu za postavljanje uspornika prometa na području Mjesnog odbora Studentski grad


I. Predlaže se postavljanje uspornika prometa u Dankovečkoj ulici ispred kbr. 110.

II. Gore navedeno predlaže se zbog sigurnosti svih sudionika u prometu.


Ad. 14. Postavljanje uspornika u Međašnoj ulici.

Predsjednica otvara raspravu. 

Vijeće jednoglasno donosi

ZAKLJUČAK
o prijedlogu za postavljanje uspornika prometa na području Mjesnog odbora Studentski grad


III. Predlaže se postavljanje uspornika prometa u Međašnoj ulici ispred 

IV. Gore navedeno predlaže se zbog sigurnosti svih sudionika u prometu.

Ad. 15. Postavljanje rasvjete u Međašnoj ulici.

Predsjednica otvara raspravu. 

Vijeće jednoglasno donosi

ZAKLJUČAK
o prijedlogu izgradnje nedostajuće javne rasvjete u Međašnoj ulici


1. Predlaže se izgradnja nedostajuće javne rasvjete od do u Međašnoj ulici

2. Ovaj zaključak dostavlja se Vijeću Gradske četvrti Gornja Dubrava na daljnje postupanje.




Ad. 16. Rasprava o imenovanju domara/domaćice Mjesnog odbora Studentski grad

Predsjednica otvara raspravu. 

Vijeće jednoglasno donosi

ZAKLJUČAK

Zbog veličine mjesnog odbora te velikog broja korisnika jednoglasno odlučujemo da nam je umjesto domara potrebna osoba koja bi jednom tjedno čistila prostorije MO. Za taj posao predlažemo gospođu Ljiljanu Vuđan
          Ad.  17. Pitanja, prijedlozi i obavijesti.
[bookmark: _GoBack]Budući da nije bilo pitanja, predsjednica završava sjednicu.

                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                      
Dovršeno u 20:30 sati.

KLASA:026-02/21-002/1370
URBROJ:251-06-11-514-2
U Zagrebu, 26. kolovoza 2021.

Zapisnik sastavila: 							
Ivana Budimir						

                                                                                              Predsjednica
                                                                                    Vijeća Mjesnog odbora
                                                                                           Studentski grad

                                                                                              Renata Hofer

